CELEX: 62012TN0072
Language: et
Date: 2012-02-17 00:00:00
Title: Kohtuasi T-72/12: 17. veebruaril 2012 esitatud hagi — Bank Mellat versus nõukogu

14.4.2012   
            
            
               ET
            
            
               Euroopa Liidu Teataja
            
            
               C 109/28
            
         17. veebruaril 2012 esitatud hagi — Bank Mellat versus nõukogu
   (Kohtuasi T-72/12)
   2012/C 109/58
   Kohtumenetluse keel: inglise
   
      Pooled
   
   
      Hageja: Bank Mellat (Teheran, Iraan) (esindajad: solicitor S. Zaiwalla, solicitor P. Reddy ja solicitor F. Zaiwalla, M. Brindle, QC, ja barrister R. Blakeley)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada hagejat puudutavas osas nõukogu otsus 2011/783/ÜVJP (1) ning nõukogu rakendusmäärus (EL) nr 1245/2011 (2);
            
         
               —
            
            
               tunnistada hageja suhtes kohaldamatuks nõukogu otsuse 2010/413/ÜVJP (3) artikli 19 lõike 1 punkt b ja artikli 20 lõike 1 punkt b ning nõukogu määruse (EL) nr 961/2010 (4) artikli 16 lõige 2;
            
         
               —
            
            
               tuvastada, et Euroopa Liidu Kohtu põhikirja artikli 60 lõige 2 ei kuulu hageja loetelusse kandmise tühistamisel kohaldamisele, ning
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et hageja puhul ei ole nõukogu otsusest 2010/413/ÜVJP ning nõukogu määrusest (EÜ) nr 961/2010 tulenevad loetelusse kandmise olulised kriteeriumid täidetud ja/või kostja tegi olulise hindamisvea, kui ta tuvastas, kas need kriteeriumid olid hageja loetelusse kandmise kontrollimisel täidetud.
            
         
               2.
            
            
               Teine väide, et hageja loetelusse kandmisega rikutakse tema omandiõigust ning proportsionaalsuse põhimõtet.
            
         
               3.
            
            
               Kolmas väide, et hageja loetelusse jätmisega rikkus kostja menetlusnormi, kuna ta: a) ei esitanud kohaseid põhjendusi, ning b) ei järginud kaitseõigust ega õigust tõhusale kohtulikule kaitsele.
            
         
               4.
            
            
               Neljas väide, et kui hageja hagi kohtuasjas T-496/10: Bank Mellat vs. nõukogu on edukas, siis tuleb ka käesolev hagiavaldus rahuldada.
            
         
      (1)  Nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 319; 2.12.2011, lk 71).
   
      (2)  Nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 319, 2.12.2011, lk 11).
   
      (3)  Nõukogu 26. juuli 2010. aasta otsus, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT 2010, L 195, lk 39).
   
      (4)  Nõukogu 25. oktoobri 2010. aasta määrus (EL) nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EÜ) nr 423/2007 (ELT 2010, L 281, lk 1).